Zeci de nelămuriri despre Formularul 600, fără răspuns: "Ce facem, plătim din banii pe care nu îi mai câștigăm?"; "Se regularizează CASS plătit anul 2018?"; "Nici ANAF nu știe ce să răspundă" astăzi, 19:11 Autor: Adrian Seceleanu Vezi galeria foto Ce întrebări și ce mesaje au "contribuabilii" pentru ANAF în legătură cu Formularul 600 Funcționarii Agenției Naționale de Administrare Fiscală (ANAF) sunt copleșiți de furtuna declanșată de obligația apărută peste noapte pentru sute de mii de români de a-și declara veniturile extrasalariale din 2017 astfel încât Fiscul să le calculeze ce contribuții sociale au de plătit în 2018, dovadă stând atât faptul că funcționarii Fiscului nu fac față volumului de întrebări primit online de la cetățeni și evită unele teme, cât și cel că instituția nu a pregătit din start posibilitatea transmiterii în format electronic a declarației, ci a introdus posibilitatea pe măsură ce presiunea publică asupra instituției a început să crească.